ગૅસનું કામ પૂરું તો કરવામાં આવ્યું હતું પરંતુ ખોદકામનું પૂરણ કરી કાઢેલા પેવર બ્લોક્સ ગમે તેમ મૂકી દેવામાં આવ્યા હતા. એને કારણે રાહદારીઓને ચાલવામાં મુશ્કેલી થાય છે અને માટીના ઢગલાના પૂરણ પરથી ઊંચાનીચા રસ્તાથી ચાલવું પડે છે. આ બાબતે મુલુંડના કાર્તિક શાહે મિડ-ડે LOCALને કહ્યું હતું કે ‘હાલમાં ગૅસની પાઇપલાઇનના કામ માટે ખોદકામ કરવામાં આવ્યું હતું અને એને માટીથી પૂરી દેવામાં આવ્યું હતું પરંતુ પેવર બ્લૉક્સવાળા આ રસ્તા પર કાઢેલા પેવર બ્લૉક્સના સાઇડમાં ઢગલા કરી દેવામાં આવતાં રાહદારીઓને ચાલવામાં સમસ્યા થાય છે અને રસ્તો પણ સાંકડો થઈ જતાં વાહનચાલકોને પણ સમસ્યા થાય છે. આ જ વિસ્તારમાં સ્મશાનભૂમિ પણ આવેલી છે. એથી અહીં અંતિમસંસ્કાર માટે આવતા લોકોને પણ મુશ્કેલી પડે છે. આ બાબતે મહાનગર ગૅસના અધિકારીઓ તેમ જ સુધરાઈએ ધ્યાન આપવું જોઈએ, જેથી રસ્તાની હાલત સુધરે અને લોકોને તકલીફ ન થાય.’